rejauldu/bengali-wikipedia huggingface dataset:
নীরু বাজওয়া (জন্ম: ২৬শে আগস্ট ১৯৮০) হলেন কানাডীয় বংশোদ্ভূত ভারতীয় অভিনেত্রী, পরিচালক এবং প্রযোজক। তিনি মুলত পাঞ্জাবি চলচ্চিত্রের সাথে সম্পর্কিত একজন ব্যক্তি। তিনি ১৯৯৮ সালে দেব আনন্দের বলিউড চলচ্চিত্র ম্যায় সোলাহ বরস কিয়ের  মাধ্যমে অভিনয় জগতে তাঁর চলচ্চিত্র জীবন শুরু করেছিলেন। তারপরে তিনি ভারতীয় টেলিভিশন ধারবাহিক এবং পাঞ্জাবি চলচ্চিত্রে অভিনয় শুরু করেন। তিনি পাঞ্জাবি চলচ্চিত্রের পাশাপাশি বেশ কয়েকটি হিন্দি চলচ্চিত্র ও টেলিভিশন ধারবাহিকেও অভিনয় করেছেন।   কর্মজীবন  ২০০৫ সালে ডিডি ন্যাশনালে প্রচারিত জনপ্রিয় টেলিভিশন ধারাবাহিক হরি মির্চি লাল মির্চি তে অভিনয় করে তিনি টেলিভিশন জগতে অভিষেক করেছিলেন। অতঃপর তিনি জি টিভিতে প্রচারিত জনপ্রিয় টেলিভিশন ধারাবাহিক অস্তিত্ব... এক প্রেম কাহিনী, স্টার প্লাসের টেলিভিশন ধারাবাহিক জীত এবং স্টার ওয়ানের গানস অ্যান্ড রোজেস এর মতো টেলিভিশন ধারাবাহিকে অভিনয় করেছেন। তিনি সনি এন্টারটেইনমেন্ট টেলিভিশনে প্রচারিত জনপ্রিয় সপ্তাহিক টেলিভিশন ধারাবাহিক সি.আই.ডি. (সিআইডি স্পেশাল ব্যুরো) তেও অভিনয় করেছেন; যেখানে তাঁকে এসিপি অজাতশত্রুর হবু স্ত্রীর চরিত্রে দেখা গিয়েছে। অতঃপর তিনি বোন ম্যারো নামক আরেকটি অনুষ্ঠানে অভিনয় করেছেন।২০১৩ সালের জানুয়ারি মাসে, নীরু বাজওয়া ধীরাজ রতন দ্বারা পরিচালিত এবং জিমি শেরগিল দ্বারা প্রযোজিত শাদী লাভ স্টোরি নামক একটি পাঞ্জাবি চলচ্চিত্রে অভিনয় করেছেন; যেখানে তিনি দিলজিৎ দোসাঞ্ঝ, অমরিন্দর সিং এবং সুরবীন চাওলার মতো অভিনয়শিল্পীদের সাথে অভিনয় করেছেন। তিনি পুনরায় দিলজিৎ দোসাঞ্ঝের সাথে জুটি বেঁধে জাট অ্যান্ড জুলিয়েট ২ নামক আরেকটি চলচ্চিত্রে অভিনয় করেছেন; যেটি পাঞ্জাবি চলচ্চিত্রের উদ্বোধনী দিনের আয়ের পূর্বের সকল রেকর্ড ভেঙ্গে দিয়েছিল। ২০১৩ সালের আগস্ট মাসে, নটি জাটস নামে তাঁর আরেকটি চলচ্চিত্র মুক্তি পায়, যেখানে তাঁর সাথে বিন্নু ধিল্লো, আর্য বাব্বর এবং রোশন প্রিন্সের মতো অভিনয়শিল্পীরা অভিনয় করেছিলেন। এই চলচ্চিত্রটি সমালোচকদের কাছ থেকে মিশ্র প্রতিক্রিয়া পেয়েছিল। বাজওয়া ২০১৭ সালে পাঞ্জাবি চলচ্চিত্র সারগির মাধ্যমে একজন পরিচালক হিসাবে আত্মপ্রকাশ করেছিলেন, উক্ত চলচ্চিত্র জসী গিল এবং বাব্বাল রাইয়ের সাথে তাঁর বোন রুবিনা বাজওয়া প্রধান চরিত্রে অভিনয় করেছেন। তিনি নীরু বাজওয়া এন্টারটেইনমেন্ট নামে একটি প্রযোজনা সংস্থারও উদ্বোধন করেছেন। ২০১৯ সালের নভেম্বর মাসে, বাজওয়া অভিনীত এবং প্রযোজিত চলচ্চিত্র বিউটিফুল বিল্লো নামে একটি চলচ্চিত্রের শুটিং শুরু হয়েছে, যেখানে তিনি তাঁর বোন রুবিনা বাজওয়ার সাথে একসাথে অভিনয় করছেন।   তথ্যসূত্র    বহিঃসংযোগ    Neeru Bajwa on Bollywood Hungama       বিষয়শ্রেণী:১৯৮০-এ জন্ম বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:পাঞ্জাবি চলচ্চিত্র অভিনেত্রী বিষয়শ্রেণী:ভারতীয় বংশোদ্ভূত কানাডীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:কানাডীয় শিখ বিষয়শ্রেণী:হিন্দি টেলিভিশন অভিনেত্রী বিষয়শ্রেণী:কানাডীয় চলচ্চিত্র অভিনেত্রী বিষয়শ্রেণী:কানাডীয় টেলিভিশন অভিনেত্রী বিষয়শ্রেণী:২০শ শতাব্দীর কানাডীয় অভিনেত্রী বিষয়শ্রেণী:২১শ শতাব্দীর কানাডীয় অভিনেত্রী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। অতি সংক্ষিপ্ত নিবন্ধ। মাসুম-আল-হাসান (আলাপ) ০৫:৩৩, ২ আগস্ট ২০২১ (ইউটিসি) পাঠান জাতি   – (অপসারণের প্রস্তাবনা দেখুনলগ দেখুন) ()  পর্যাপ্ত তথ্য নেই NR Nayeem (আলাপ) ১৭:১৯, ১ আগস্ট ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তুরস্কের স্বাধীনতা যুদ্ধ (Turkish: İstiklâl Harbi, literally "Independence War" or Kurtuluş Savaşı, literally "Liberation War"; ১৯ মে ১৯১৯ – ২৪ জুলাই ১৯২৩) তুর্কি জাতীয়তাবাদী এবং মিত্রশক্তির পক্ষের শক্তিগুলোর মধ্যে সংঘটিত হয়। এসময় পশ্চিমে গ্রীকদের সাথে, পূর্বে আর্মেনিয়ার সাথে, দক্ষিণে ফরাসিদের সাথে এবং ব্রিটেন ও ইটালির সাথে কনস্টান্টিনোপলে লড়াই হয়। প্রথম বিশ্বযুদ্ধের পর উসমানীয় সাম্রাজ্যকে বিভক্ত করা হয়েছিল।  আনাতোলিয়ায় মোস্তফা কামাল আতাতুর্ক‌ ও তার সহযোগীদের মাধ্যমে গ্র্যান্ড ন্যাশনাল এসেম্বলি গঠন হওয়ার পর তুর্কি জাতীয় আন্দোলন উৎপত্তি লাভ করে। তুর্কি-আর্মেনীয়, ফরাসি-তুর্কি, গ্রীক-তুর্কি যুদ্ধ (এগুলোকে যথাক্রমে যুদ্ধের পূর্ব, দক্ষিণ ও পশ্চিম রণাঙ্গন বলে অবিহিত করা হয়) শেষ হওয়ার পর সেভ্রেস চুক্তি বাতিল করা হয়ে ১৯২৩ সালের জুলাই মাসে লুসানের চুক্তি স্বাক্ষরিত হয়। মিত্রশক্তি আনাতোলিয়া ও পূর্ব থ্রেস ত্যাগ করে এবং গ্র্যান্ড ন্যাশনাল এসেম্বলি তুর্কি প্রজাতন্ত্র প্রতিষ্ঠার সিদ্ধান্ত নেয়। ১৯২৩ সালের ২৯ অক্টোবর এই প্রজাতন্ত্র ঘোষিত হয়।  তুর্কি জাতীয় আন্দোলন প্রতিষ্ঠা, উসমানীয় সাম্রাজ্যের বিভাগ ও উসমানীয় সালতানাতের বিলুপ্তির পর উসমানীয় যুগ ও সাম্রাজ্যের সমাপ্তি ঘটে এবং এরপর আতাতুর্কের সংস্কার সাধিত হয়। সাম্রাজ্যের স্থলে নতুন জাতিরাষ্ট্র হিসেবে তুরস্ক প্রতিষ্ঠিত হয়।  আরও দেখুন  প্রথম বিশ্বযুদ্ধের পরবর্তী অবস্থা তুরস্কের স্বাধীনতা যুদ্ধের সময়কাল মধ্য প্রাচ্যের আধুনিক সংঘাতের তালিকা তুরস্কের স্বাধীনতা পদক  টীকা  তথ্যসূত্র  বহিঃসংযোগ Stock Footage - Turkish recruits muster in the war for independence after WWI. Critical Past Stock Footage - Turkish revolutionaries arrive by ship in Samsun, Anatolia. Critical Past Stock Footage - French and British troops occupy Constantinople and administer their respective enclaves. They search Turkish civilians. Critical Past Stock Footage - Effects of World War I. Critical Past  গ্রন্থপঞ্জি  Dobkin, Marjorie Housepian, Smyrna: 1922 The Destruction of City (Newmark Press: New York, 1988).  .  Mango, Andrew, The Turks Today (New York: The Overlook Press, 2004).  .   Pope, Nicole and Pope, Hugh, Turkey Unveiled: A History of Modern Turkey (New York: The Overlook Press, 2004). .  বিষয়শ্রেণী:তুরস্কের স্বাধীনতা যুদ্ধ বিষয়শ্রেণী:স্বাধীনতা যুদ্ধ বিষয়শ্রেণী:গ্রীসের ইতিহাস বিষয়শ্রেণী:আর্মেনিয়ার ইতিহাস বিষয়শ্রেণী:আর্মেনিয়া জড়িত যুদ্ধ বিষয়শ্রেণী:ফ্রান্স সম্পর্কিত যুদ্ধ বিষয়শ্রেণী:গ্রীস সম্পর্কিত যুদ্ধ বিষয়শ্রেণী:উসমানীয় সাম্রাজ্য সম্পর্কিত যুদ্ধ বিষয়শ্রেণী:রাশিয়া সম্পর্কিত যুদ্ধ বিষয়শ্রেণী:১৯১৯-এ উসমানীয় সাম্রাজ্য বিষয়শ্রেণী:১৯২০-এ উসমানীয় সাম্রাজ্য বিষয়শ্রেণী:১৯২১-এ উসমানীয় সাম্রাজ্য বিষয়শ্রেণী:১৯২২-এ উসমানীয় সাম্রাজ্য বিষয়শ্রেণী:১৯২৩-এ তুরস্ক বিষয়শ্রেণী:তুরস্কে বিদ্রোহ বিষয়শ্রেণী:জর্জিয়া (রাষ্ট্র) জড়িত যুদ্ধ বিষয়শ্রেণী:তুরস্ক জড়িত যুদ্ধ বিষয়শ্রেণী:ফ্রান্স জড়িত যুদ্ধ বিষয়শ্রেণী:গ্রিস জড়িত যুদ্ধ বিষয়শ্রেণী:উসমানীয় সাম্রাজ্যের যুদ্ধ বিষয়শ্রেণী:যুক্তরাজ্য জড়িত যুদ্ধ বিষয়শ্রেণী:মার্কিন যুক্তরাষ্ট্র জড়িত যুদ্ধ বিষয়শ্রেণী:ছায়াযুদ্ধ
বান্দোরা () ভারতের গোয়া রাজ্যের উত্তর গোয়া জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে বান্দোরা শহরের জনসংখ্যা হল ১২,২৬৪ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে বান্দোরা এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।   তথ্যসূত্র   বিষয়শ্রেণী:গোয়ার শহর ও নগর
বীরনগর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় বীরনগরে অবস্থিত।   অবস্থান  বীরনগর রেলওয়ে স্টেশন নদীয়া জেলায় বীরনগরে অবস্থিত। এই স্টেশন থেকে পরবর্তী স্টেশন হল - তাহেরপুর রেলওয়ে স্টেশন এবং পূর্ববর্তী স্টেশন হল কালীনারায়ণপুর জংশন রেলওয়ে স্টেশন।   ইতিহাস  ১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।   ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।  রেলপথ  বীরনগর রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি পাশাপাশি প্ল্যাটফর্ম রয়েছে। বীরনগর রেলওয়ে স্টেশন ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  বীরনগর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ ১৯৬৫ সালে, বীরনগর রেলওয়ে স্টেশন বৈদ্যুতিক একাধিক পরিবহন ইএমইউ পরিষেবার জন্য বৈদ্যুতীকরণ করা হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।   প্রশাসন ও  নিরাপত্তার ব্যবস্থা  বীরনগর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ব্রহ্ম কমল এক ধরনের সপুষ্পক উদ্ভিদ যাদের মূল আবাস হিমালয় পার্বত্য এলাকা, ভারতের উত্তরাখণ্ড প্রদেশ, মিয়ানমার উত্তরাংশ এবং দক্ষিণ-পশ্চিম চীন। এটি হিমালয়ের ৪৫০০ মি. উর্দ্ধে দেখা যায়। এটি উত্তরখন্ডের রাষ্ট্রীয় ফুল। এটি ০.৩ মি. (১ ফুট) দৈর্ঘের হয়। এর অন্য নামগুলো হলো: ব্রহ্মকমল, কন, কাপ্ফু।   ভেষজ হিসেবে ব্যবহার  তিব্বতে এই উদ্ভিদ ভেষজ ঔষধ হিসেবে ব্যবহৃত হয়ে থাকে, যা সেখানে "সা-দু-গোহ-ঘুহ" (তিব্বতীয় ভাষায়: ཤཟའ བདྭད མཤ དཤྭ) নামে পরিচিত। এটি তিতা স্বাদযুক্ত। সম্পূর্ণ গাছটিই ব্যবহারযোগ্য। এই উদ্ভিদটি বিলুপ্ত-প্রায় হয়ে যাচ্ছে কারণ মানুষ তাদের প্রয়োজনে এটি কেটে নিয়ে ধ্বংস করছে। এটি হিমালয়ের পার্বত্য এলাকায় পাওয়া যায়। এটি মুত্র-সংক্রান্ত সমস্যার ক্ষেত্রেও ব্যবহৃত হয়Kala, C.P. 2010. Medicinal plants of Uttarakhand. BioTech Books, Delhi. 188 pp।   তথ্যসূত্র    বহিঃসংযোগ    নেপালের উদ্ভিদ  ভারতের পুষ্পের ছবি-তে  TrekEarth-এর ছবি-তে   বিষয়শ্রেণী:ঔষধি উদ্ভিদ
থাম্ব| মরিয়ম জাম্বাকুর-ওরবেলিয়ানি। রাজকুমারী মরিয়ম জাম্বাকুর-ওরবেলিয়ানি (   ; ১৮৫২-১৯৪১) একজন জর্জিয়ান সম্ভ্রান্ত মহিলা, সমাজসেবী, শিক্ষাবিদ, অসাধারণ বিখ্যাত ব্যক্তি ও নারীবাদী  ছিলেন।Georgian National Center of Manuscripts, მარიამ ჯამბაკურ-ორბელიანი (1852-1941)    পটভূমি  রাজকুমারী মরিয়ম জাম্বাকুর-ওরবেলিয়ানি জর্জিয়ান জেনারেল কবি প্রিন্স ভেক্টাঙ্গ ওরবেলিয়ানী ও মাতা ইকতারিনে ইলিন্সকায়ার কন্যা।  মরিয়ম জাম্বাকুর-ওরবেলিয়ানির  এক ভাই প্রিন্স নিকোলাই ওরবেলিয়ানি একজন আইনজ্ঞ ছিলেন। ১৮৭০ সালে মরিয়ম “তিবিলিসি মহিলা কোর্সে” পড়াশোনা শেষ করেন এবং স্কুল অফ নোবিলিটি কেয়ারটেকার সোসাইটিতে নির্বাচিত হন।   সামাজিক কাজ  ১৮৭৯ সালে মরিয়ম জাম্বাকুর-ওরবেলিয়ানি জর্জিয়ানদের মধ্যে সাক্ষরতার প্রচারের জন্য সোসাইটির প্রতিষ্ঠাতা সদস্য হন। ৩৩ বছর ধরে তিনি মহিলা শিক্ষক সমাজের নেতৃত্ব দিয়েছিলেন। তিনি নারী শিক্ষকের অধিকার রক্ষা ও শিক্ষাপ্রতিষ্ঠানে মহিলাদের নিয়োগ দেওয়া উপর মনোযোগ দিতেন। মরিয়ম জাম্বাকুর-ওরবেলিয়ানি  দেশে প্রথম জর্জিয়ান মহিলা স্কুল খোলার জন্য অর্থ সংগ্রহ করেছিলেন। তিনি ১৯৬০ সালে প্রতিষ্ঠিত তিবিলিসি চাইল্ড কেয়ার সোসাইটির প্রতিষ্ঠাতা সদস্য ছিলেন।Heinrich Boell Foundation, Mariam Jambakur-Orbeliani, 4 February 2014 তিনি মহিলা শিক্ষক বোর্ডের সদস্য ও মিউজিক্যাল স্কুল কমিটির সদস্য ছিলেন। তিনি শিশুদের জন্য প্রকাশিত ম্যাগাজিন জিজিলি ও নাকাদুলিকে সহায়তা করেছিলেন। চার বছর আগে বাবা মারা যাওয়ার পর ১৮৯৪ সালে তার  বাবার লেখা কবিতার পূর্ণাঙ্গ সংকলন প্রকাশ করেছিলেন। ওরবেলিয়ানি ১৯১৮ সালে তিবিলিসি স্টেট ইউনিভার্সিটি (টিএসইউ) প্রতিষ্ঠার আন্দোলনে সক্রিয় অংশগ্রহণকারী সদস্য ছিলেন। পরে তিনি বিশ্ববিদ্যালয়ে প্রতিষ্ঠিত সহায়ক সমিতির সদস্য নির্বাচিত হন। জর্জিয়ান ন্যাশনাল সেন্টার অফ ম্যানুস্ক্রিপ্টস ওরবেলিয়ানির জীবন নিয়ে একটি আর্কাইভ চালু করে। সেখানে তার জীবনী, সামাজিক কাজ, সৃজনশীল কাজ এবং চিঠিপত্র সম্পর্কিত ১১২৩টি শাখা রয়েছে। দ্য সিটি কাউন্সিল “কাউন্টিস এম ভি ভি জাম্বাকুর-ওরবেলিয়ানির মহিলা শিক্ষকদের সম্পর্ককে সমর্থনকারী হিসাবে ‘সমাজের চেয়ার’ তৈরী করতে সমর্থন করে এবং ১০০০ রুবেল ব্যয়ে একটি ভবন নির্মাণ করে।   পরের বছরগুলোতে  জর্জিয়ায় রেড আর্মির আক্রমণ হলে এবং পরবর্তী ১৯২১ সালে সোভিয়েত ইউনিয়ন জোরপূর্বক শাসনের পর তিনি সামাজিক কাজ সমূহ থেকে বিরত থাকেন। তবে শিক্ষা সংক্রান্ত ও অনুবাদের কাজ চালিয়ে যান। পরে সরকার তাকে ধীরে ধীরে সামাজিক সক্রিয়তা থেকে সরিয়ে দেয়।  যাদুঘর ১৯৮৫ সালে তার নামে কাসপি জেলার লামিসখানা গ্রামে একটি যাদুঘর তৈরী করা হয়। যাদুঘরটি এনএনএলএস বা কাসপি পৌরসভা নিয়ন্ত্রণ করে থাকে। এটা ইতিহাসমুলক যাদুঘর। এখানে ১৬৮৫টি আইটেম সংরক্ষিত আছে। যাদুঘরে সংগ্রহের তালিকায় রয়েছে ১৮তম -১৯তম সিসির নৃতাত্ত্বিক উপকরণ। যাদুঘরটি রবিবার ও সোমবার ছাড়া সকাল ১০টা থেকে বিকাল ৫টা পর্যন্ত খোলা থাকে এবং ফি ছাড়া প্রবেশ করা যায়। যাদুঘরটি কিছু শিক্ষামূলক কর্মসূচী গ্রহণ করে। যেমন "এরিস্টভ-ওরবেলিয়েনেবি ও জর্জিয়ান ইতিহাস", "গাইড-স্বেচ্ছাসেবক", "যাদুঘর ও সমাজ", "ডেভিড গুরামিশভিলি-ধর্মতত্ত্ববিদ ও উপদেশমূলক"। যাদুঘরটির মোট জমি ৪২০ স্কয়ার মিটার। মৃত্যু তিনি ১৯৪১ সালে ৮৯ বছর বয়সে মারা যান।   তথ্যসূত্র   বিষয়শ্রেণী:জর্জিয়া (রাষ্ট্র) এর নারীবাদী বিষয়শ্রেণী:১৯৪১-এ মৃত্যু বিষয়শ্রেণী:১৮৫২-এ জন্ম
ইলিয়াস শাহী বংশ মধ্যযুগে বাংলার প্রথম স্বাধীন রাজবংশ যা বাংলাকে চৌদ্দ এবং পনের শতকে শাসন করেছে। ইলিয়াস শাহী বংশের প্রতিষ্ঠাতা শামসুদ্দীন ইলিয়াস শাহ যিনি দিল্লির অধীন থেকে বাংলাকে আজাদ করে বাংলায় স্বাধীন সুলতানী কায়েম করেন। শামসুদ্দীন ইলিয়াস শাহ যদিও তার রাজধানী পান্ডুয়ায় স্থাপন করেন পরবর্তীতে ১৪৫৩ সালে নাসিরউদ্দীন মাহমুদ শাহ সেই রাজধানীকে লখনৌতিতে স্থাপন করেন।  শামসুদ্দিন ইলিয়াস শাহ চতুর্দশ শতকে বাংলার সিংহাসন দখল করেন। তখন ছিল বাংলায় মুসলিম শাসনামল।তার প্রধান সাফল্য হলো তিনি দিল্লির সুলতানদের কবল হতে বাংলার স্বাধীনতা বজায় রাখেন। তিনি শাহী বংশের শাসন এর সূচনা করেন। তার শাসনামলে দেশীয় ভাষা, সাহিত্য, পণ্ডিত ও কবিদের সমাদর বাড়ে।  ইলিয়াস শাহ বাংলাদেশে ইরানের সিজিস্তান হতে আগত এক উদ্বাস্তু ছিলেন। তিনি প্রাথমিক জীবনে বাংলায় নিযুক্ত দিল্লীর গভর্নর আলী শাহের সিলাহদার ছিলেন। কিন্তু পরবরতীতে ক্ষমতা দখল করে নিজেকে বাংলার সুলতান হিসেবে ঘোষণা করেন। ইলিয়াস শাহ বাংলা, বিহার ও উড়িষ্যা দখল করে ভারতবর্ষের পূর্বাঞ্চলে এক সাম্রাজ্য কায়েম করেন । তিনি উত্তর প্রদেশ ও নেপালেরও বিরাট অংশ দখল করে নেন। এর ফলে দিল্লীর সুলতান ফিরোজ শাহ তুঘলক আতঙ্কিত হয়ে ওঠেন। ১৫৫৩ সালে তিনি বাংলা অক্রমণ করেন। ইলিয়াস শাহ বিহার ও উড়িষ্যা অঞ্চল দুটো হারিয়ে ফেলেন কিন্তু তিনি বাংলার স্বাধীনতা রক্ষা করতে সক্ষম হন।  ১৪১৫ সালে ইলিয়াস শাহি বংশকে পরাজিত করে রাজা গণেশ রাজ্য দখল করে নেন। রাজা গণেশের ছেলে যাদু ইসলাম ধর্ম গ্রহণ করে জালাল উদ্দীন মোহাম্মদ শাহ নাম ধারণ করেন এবং তার পিতার উত্তরসুরি হন। তার ছেলে শামসউদ্দীন আহমেদ শাহ পরবর্তীকালে এন্তেকাল করলে শামসউদ্দীন ইলিয়াস শাহের উত্তরশুরী নাসিরউদ্দিন মাহমুদ শাহ পুনরায় ইলিয়াস শাহী বংশ প্রতিষ্ঠা করেন। ইলিয়াস শাহী বংশের শেষ উত্তরসুরি জালালউদ্দিন ফাতেহ শাহ তার হাবশী সেনাপতি কর্তৃক নিহত হলে ইলিয়াস শাহী বংশের সমাপ্তি ঘটে এবং ফাতেহ শাহর স্ত্রী সুলতানা তার একমাত্র পুত্র সন্তানকে নিয়ে পূর্ব দিকে লোকচক্ষুর আড়ালে চলে যান।   শাসকদের তালিকা    ধারনকৃত নাম ব্যক্তিগত নাম রাজত্বকালসুলতান শামসুদ্দীনইলিয়াস শাহ<small>১৩৪২-১৩৫৮সুলতান<small> সিকান্দার শাহ১৩৫৮-১৩৯০সুলতান গিয়াসউদ্দীন আজম শাহ১৩৯০-১৪১১সুলতান সাইফউদ্দীন হামজা শাহ১৪১১-১৪১৩সুলতান মোহাম্মদ শাহ১৪১৩সুলতান শিহাবউদ্দীন<small></small শিহাবউদ্দীন বায়েজিত শাহ১৪১৩-১৪১৪সুলতান আলাউদ্দীন আলাউদ্দীন ফিরোজ শাহ১৪১৪-১৪১৫সুলতান নাসিরউদ্দীন আবুল মোজাফ্ফর মাহমুদ শাহ১৪৩৫-১৪৫৯সুলতান রোকনউদ্দীন বার্বাক শাহ১৪৫৯-১৪৭৪সুলতান শামসউদ্দীন আবুল মোজাফ্ফর ইউসুফ শাহ১৪৭৪-১৪৮১সুলতান দ্বিতীয় সিকান্দার শাহ১৪৮১সুলতান জালালউদ্দীন ফাতেহ শাহ১৪৮১-১৪৮৭ ১৪৮৭ সালে হাবসি সেনাপতি ইলিয়াস শাহী বংশের বিলোপ ঘটান এবং নিজে ক্ষমতা দখল করে নেন।   তথ্যসূত্র    আরো দেখুন    বাংলায় ইলিয়াস শাহী শাসন   বহিঃসংযোগ   Banglapedia Iliyas Shah  The Iliyas Shahi Dynasty    বিষয়শ্রেণী:বাংলার রাজবংশ বিষয়শ্রেণী:বাংলার ইতিহাস বিষয়শ্রেণী:মধ্যযুগীয় ভারত বিষয়শ্রেণী:বাংলার শাসক বিষয়শ্রেণী:বাংলা সালতানাত বিষয়শ্রেণী:সুন্নি মুসলিম রাজবংশ বিষয়শ্রেণী:ভারতের সাম্রাজ্য ও রাজ্য বিষয়শ্রেণী:ভারতের রাজবংশ বিষয়শ্রেণী:১৪শ শতাব্দীতে ভারতে প্রতিষ্ঠিত বিষয়শ্রেণী:১৪শ শতাব্দীতে প্রতিষ্ঠিত রাষ্ট্র ও অঞ্চল বিষয়শ্রেণী:মধ্যযুগীয় সাম্রাজ্য ও ভারতের রাজ্য
২৩ মার্চ, ১৯৫৬-এ পাকিস্তানকে একটি স্বাধীন প্রজাতন্ত্র হিসাবে ঘোষণার পর ১৯ মার্চ, ১৯৫৭ সালে পাকিস্তানের বেসামরিক পুরস্কার এবং সম্মাননা প্রতিষ্ঠিত হয়েছিল। বেসামরিক পুরস্কারের ঘোষণা সাধারণত বছরে একবার স্বাধীনতা দিবসে, ১৪ আগস্টে করা হয় এবং তাদের বিনিয়োগ পরবর্তী পাকিস্তান দিবসে, ২৩ মার্চ অনুষ্ঠিত হয়। পাকিস্তানের ১৯৭৩ সালের সংবিধানের ২৫৯ অনুচ্ছেদ অনুসারে, সজ্জা আইন, ১৯৫৭ সহ, পাকিস্তানের রাষ্ট্রপতি বীরত্বের স্বীকৃতিস্বরূপ পাকিস্তানি নাগরিকদের নাগরিক পুরস্কার প্রদান করেন। শিল্প, সাহিত্য, বিজ্ঞান, ক্রীড়া এবং নার্সিং ক্ষেত্রে অসামান্য কৃতিত্বের জন্য প্রাইড অফ পারফরম্যান্সের পুরস্কার প্রদান করা হয়।   তথ্যসূত্র   বিষয়শ্রেণী:পাকিস্তানের বেসামরিক পুরস্কার ও সম্মাননা বিষয়শ্রেণী:পাকিস্তান ও কমনওয়েলথ অব নেশনস
বলিউড হাঙ্গামা (পূর্বে indiaFM অথবা indiafm.com নামে পরিচিত) হাঙ্গামা ডিজিটাল মিডিয়া এন্টারটেইন্টমেন্ট-এর মালিকানাধীন একটি নেতৃস্থানীয় বলিউডের বিনোদনমূলক ওয়েবসাইট। এটি ২০০০ সালে বলিউডের অন্যতম পোর্টাল হিসেবে মর্যাদা লাভ করে।  ওয়েবসাইটটি ভারতীয় চলচ্চিত্র শিল্প; বিশেষত বলিউড চলচ্চিত্র সমালোচনা এবং বক্স অফিস রিপোর্ট সংক্রান্ত সকল প্রকার তথ্য প্রদান করে থাকে। ১৯৯৮ সালের ১৫ জুন তারিখে ইন্ডিয়াএফএম ডট কম (indiafm.com) নামে যাত্রা শুরু করে। পরবর্তীতে ২০০৮ সালে এটি "বলিউড হাঙ্গামা" নামে নামান্তর করে।  ২০০৫ সালের এপ্রিল এলেক্সা র‌্যাঙ্কিংয়ের হিসাবে সাইটটি ৫৪৭ তম স্থান দখল করে।  তথ্যসূত্র  বহিঃসংযোগ বলিউড হাঙ্গামা ওয়েবসাইট  বিষয়শ্রেণী:ওয়েবসাইট বিষয়শ্রেণী:হিন্দি চলচ্চিত্র বিষয়শ্রেণী:মুম্বই ভিত্তিক কোম্পানি বিষয়শ্রেণী:১৯৯৮-এ প্রতিষ্ঠিত ইন্টারনেট সম্পত্তি
{{তথ্যছক ব্যক্তি | name               = ভাগ্যশ্রী মোটে | image              = Bhagyashree Mote 4.jpg | alt                =  | caption            =  | birth_name         =  | birth_date         = ২৭ সেপ্টেম্বর ১৯৯৪ | birth_place        = পুনে, মহারাষ্ট্র | alma_mater         =  | occupation         = অভিনেত্রী | years_active       = ২০১১-বর্তমান | known_for          = চিকাটি গাদিলো চিতাক্‌কট্টুডুদেবযানী | spouse             =  | partner            =  }}  ভাগ্যশ্রী মোটে একজন ভারতীয় অভিনেত্রী। তিনি মূলত হিন্দি, মারাঠি এবং দক্ষিণ ভারতীয় চলচ্চিত্রে  কাজ করেন।  তার সর্বশেষ সিনেমা ভাওভাই (২০২০) এবং ইশক ফিটুটি (২০২১)।   জীবনী   থাম্ব|190x190পিক্সেল  তিনি  মহারাষ্ট্রের পুনেতে  তার বাড়ি। এখন মুম্বাইয়ে থাকেন । স্কুল-কলেজে  তিনি ছিলেন একজন বাধ্য শিক্ষার্থী।তার অর্থনীতিতে ডিগ্রি অর্জন রয়েছে।  কলেজে তিনি বিশ্বগর্জন নামক বাণিজ্যিক নাটকে অভিনয় করেছিলেন। তিনি মডেলিংয়ের মাধ্যমে ক্যারিয়ার শুরু করেছিলেন এবং বেশ কয়েকটি মডেলিংয়ের কাজ ও বিজ্ঞাপন করেছিলেন ।তিনি দেবযানী  ধারাবাহিকের মাধ্যমে  প্রথম মারাঠি টেলিজগতে আত্মপ্রকাশ করেছিলেন । দেবযানী ধারাবাহিক করার  সময় তিনি পরিচালক কার্তিক কেন্দের কাছে অভিনয়ের অনেক কিছু শেখেন। তিনি অভিনয়ের উপর আনুষ্ঠানিক কোন শিক্ষা নেন নি। পরিচালক কার্তিক তাকে শিল্পী হিসেবে বেড়ে উঠতে সহায়তা করেছিলেন। তিনি তাকে বিভিন্ন জিনিস এমনকি প্রযুক্তিগত জিনিসও শিখিয়েছিলেন। সেই জিনিসগুলি তাকে অনেক সাহায্য করে। তার কারণে তিনি বই পড়ার অভ্যাসটি বেছে নেন এবং আজও যা তার প্রিয় শখ। দেবযানী তাকে খ্যাতি এনে দেয়। এরপরে তাকে বিভিন্ন ধারাবাহিকে দেখা গিয়েছিল। ‘পাতিল’, ‘কায়ে রে রাসকলা’ মতো সিনেমায় তার অভিনয় দক্ষতা দর্শকদের মুগ্ধ করে।  থাম্ব|253x253পিক্সেল  মারাঠি সিনেমা ‘লাই ভারি’ এবং হিন্দি ধারাবাহিক ‘যোধা আকবর’ এর  তার অতিথি ভুমিকা প্রশংসার যোগ্য ছিল। ‘দেবো কে দেব মহাদেব’ এবং  সিয়া কে রাম'' ‘ তে তার সংক্ষিপ্ত কিন্তু গুরুত্বপূর্ণ ভূমিকা ভক্তদের দ্বারাও  খুব প্রশংসিত হয়েছিল। তিনি দক্ষিণ ভারতীয় সিনেমাতেও কাজ করেছেন।  ২০২০ সালে তিনি ১১ পর্বের মারাঠি পৌরাণিক ধারাবাহিক জয় দেবা শ্রী গণেশাতে দেবী পার্বতীর ভূমিকায় অভিনয় করেছিলেন। এই ধারাবাহিকের জন্য তিনি ব্যাপক জনপ্রিয়তা পান।  তিনি হাঙ্গামা প্লের শ্রী কামদেব প্রসন্ন ওয়েব সিরিজে কাজ করেছেন।তিনি ভারতের সুপরিচিত ম্যাগাজিন গৃহশোভিকা অ্যান্ড প্রিমিয়ারের কভার পৃষ্ঠায়ও মডেল হয়েছিলেন। তিনি বিজয় লনন্ধের সাথে ২০১৪ সালে একটি নাইন এক্স ঝাকাস মিউজিক ভিডিওতে উপস্থিত হন।   চলচ্চিত্র তালিকা   +বছর শিরোনাম ভাষা সূত্র ২০১১ শোধু কুঠে মারাঠি ২০১৩ মুম্বই আয়না মারাঠি ২০১৭ কায়ে রে রাসকলা মারাঠি  ২০১৮ পাতিল মারাঠি  ২০১৮ মাঝিয়া বৈকোচা প্রিয়কার মারাঠি  ২০১৯ চিকাটি গাদিলো চিতাক্‌কট্টুডু তেলুগু  ২০১৯ শ্রী কামদেব প্রসন্ন মারাঠি  ২০২০ বিট্টল মারাঠি   টেলিভিশন   +বছর শিরোনাম ভাষা সূত্র ২০১৩ দেবো কে দেব মহাদেব হিন্দি ২০১৪ দেবযানী মারাঠি ২০১৫ সিয়া কে রাম হিন্দি  ২০১৫ যোধা আকবর হিন্দি ২০১৬ প্রেম  হে মারাঠি ২০২০ দেবা শ্রী গণেশা মারাঠি    তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:মারাঠি টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি
কমলছড়ি বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।   অবস্থান ও সীমানা  খাগড়াছড়ি সদর উপজেলার দক্ষিণ-পূর্বাংশে কমলছড়ি ইউনিয়নের অবস্থান। এ ইউনিয়নের পশ্চিমে খাগড়াছড়ি সদর ইউনিয়ন ও খাগড়াছড়ি পৌরসভা, উত্তরে গোলাবাড়ী ইউনিয়ন, পূর্বে দীঘিনালা উপজেলার মেরুং ইউনিয়ন ও রাঙ্গামাটি জেলার লংগদু উপজেলার আটারকছড়া ইউনিয়ন এবং দক্ষিণে মহালছড়ি উপজেলার ক্যায়াংঘাট ইউনিয়ন অবস্থিত।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৫,৯৭৭জন। এর মধ্যে ১০,০২০জন বৌদ্ধ, ৪,২০২জন মুসলিম, ১১৫৮জন হিন্দু, ৫৯৭জন খ্রিস্টান।https://bbs.portal.gov.bd/site/page/b432a7e5-8b4d-4dac-a76c-a9be4e85828c   প্রশাসনিক কাঠামো  কমলছড়ি ইউনিয়ন খাগড়াছড়ি সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   আরও দেখুন   খাগড়াছড়ি সদর উপজেলা  খাগড়াছড়ি সদর থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:খাগড়াছড়ি সদর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
ওয়াঘা (পাঞ্জাবি (গুরুমুখী): ਵਾਹਗਾ, , ) একটি গ্রাম যেটি  সীমান্ত পারাপার করার রাস্তা , পণ্যের ট্রানজিট টার্মিনাল ও ভারত ও পাকিস্তানের মধ্যের একটি রেল স্টেশনের কাছাকাছি অবস্থিত। এইটি  গ্র্যান্ড ট্রাঙ্ক রোড দিয়ে ভারত পাঞ্জাবের, অমৃতসর শহর এবং পাকিস্তান পাঞ্জাবে্‌র, লাহোর শহর দুটিকে যোগ করছে।  ওয়াঘা সীমান্ত থেকে লাহোর ২৪ কিলোমিটার (১৫ মাইল) ও অমৃতসর  ৩২কিমি(২০ মাইল) দূরে অবস্থিত এবং সীমান্তবর্তী গ্রাম আত্তারি.থেকে এটি ৩কিমি(১.৯মাইল) দূরে অবস্থিত।   সংক্ষিপ্ত বিবরণ  ওয়াগাহ নামটি পাকিস্তানে বহঘা  বলে জানা যায়।এটি ভারত বিভাজনে, ভারত ও পাকিস্তানের সীমানা চিহ্নিত রেখা র‌্যাডক্লিফ লাইনের নিকট একটি গ্রাম। গ্রামটি সীমান্তের পশ্চিমে ৬০০ মিটার দূরে অবস্থিত। ১৯৪৭ সালে স্বাধীনতার সময় এই সীমান্ত পার করে ভারতীয় উপমহাদেশের অংশের অভিবাসীরা বর্তমানের পাকিস্তানে প্রবেশ করেন। বহঘা রেল স্টেশনটি ৪০০ মিটার দক্ষিণে এবং মাত্র ১০০ মিটার সীমান্ত রেখা থেকে দূরে অবস্থিত। পাকিস্তানে সীমান্ত পারাপার হিসাবে পরিচিত  বহঘা সীমান্ত  এবং ভারতে এটি বলা হয় অটারী সীমান্ত যেটির নামকরণ ভারতীয় অঞ্চলের মধ্যে.অটারী নামক একটি গ্রামের থেকে যা সীমান্ত রেখা থেকে ৫০০ মিটার পূর্বে অবস্থিত।   ওয়াগাহ সীমান্ত অনুষ্ঠান    বিস্তারিত ওয়াগাহ সীমান্ত অনুষ্ঠানের জন্য এটা বিশেষ করে     পরিচিত  যেটি সূর্যাস্তের দুই ঘণ্টা পূর্বে প্রতি দিন সীমান্ত গেটে অনুষ্ঠিত হয়।পতাকা অনুষ্ঠানটি ভারতীয় বর্ডার সিকিউরিটি ফোর্স (বিএসএফ) ও পাকিস্তানের রেঞ্জার্স (পিআর ) দ্বারা পরিচালিত হয়।    চিত্র    আরো দেখুন   Wagah railway station  2014 Wagah border suicide attack  Operation Zarb-e-Azb  Khyber Pass   ্তথ্যসূত্র    বহিঃসংযোগ  16x16px News related to Flag-lowering ceremony at Wagah border becomes more peaceful at Wikinews  Michael Palin at the India-Pakistan border ceremony on the Pakistani side (from Himalaya with Michael Palin). BBCWorldwide video on YouTube.  Sanjeev Bhaskar at the India-Pakistan border ceremony on the Indian side. BBCWorldwide video on YouTube.  Pictures of independence's 60th anniversary celebration at Wagah Border  বিষয়শ্রেণী:সীমান্ত পথ
১৭পি/হোম্‌স আমাদের সৌর জগতে অবস্থানকারী একটি পর্যাবৃত্ত ধূমকেতু। ব্রিটিশ শৌখিন জ্যোতির্বিদ এডুইন হোম্‌স ১৮৯২ সালের ৬ নভেম্বর তারিখে এই ধূমকেতুটি আবিষ্কার করেছিলেন। অধুনা এর গুরুত্ব বিশেষভাবে বৃদ্ধি পেয়েছে। কারণ ২০০৭ সালের অক্টোবর মাসের শেষের দিকে ধূমকেতুটি হঠাৎ আগের তুলনায় প্রায় মিলিয়ন গুণ বেশি উজ্জ্বল হয়ে উঠে। কয়েক ঘণ্টা যাবৎ এর প্রভার মান মান ছিল ১৭ থেকে ২.৮। তখন পৃথিবীর আকাশে একে খালি চোখে দেখা গিয়েছিল।   তথ্যসূত্র    বহিঃসংযোগ   ক্রঙ্কের কমেটোগ্রায়িতে ১৭পি  কাজুও কিনোশিতার ওয়েবসাইটে ১৭পি  সেইচি ইয়োশিদার ধূমকেতু তালিকায় ১৭পি  NASA APOD 10/26/07 হোম্‌স ধূমকেতুর ছটা  NASA APOD 10/29/07 দূরবীনে তোলা হোম্‌স ধূমকেতুর ছবি।  NASA APOD 10/30/07 প্রসারিত ধূমকেতু হোম্‌স   ধূমকেতুর সহসা উজ্জ্বলতা (স্পেস ডট কম)  বিষয়শ্রেণী:ধূমকেতু বিষয়শ্রেণী:পর্যায়ক্রমিক ধূমকেতু